

REPUBLIKA HRVATSKA

VUKOVARSKO-SRIJEMSKA ŽUPANIJA

** OPĆINA TOVARNIK**

 **OPĆINSKA NAČELNICA**

KLASA: 022-05/21-05/3

URBROJ: 2188/12-03/01-21-1

Tovarnik, 22.01.2021.

 Na temelju članka 96. Zakona o vatrogastvu („Narodne novine“ br. 125/19) Načelnica Općine Tovarnik, d o n o s i:

**O D L U K U**

**o visini naknade za dobrovoljne vatrogasce**

 **Članak 1.**

Dobrovoljni vatrogasci koji su u radnom odnosu, ako sudjeluju u vatrogasnoj intervenciji na području Općine Tovarnik, za vrijeme radnog vremena, imaju pravo na naknadu plaće od Općine Tovarnik.

 **Članak 2.**

Dobrovoljni vatrogasci koji su u radnom odnosu kad sudjeluju u vatrogasnoj intervenciji poslije radnog vremena, tijekom noći dulje od 4 sata, imaju pravo na neradne sate u dvostrukom trajanju od nekog provedenog na intervenciji, uz pravo na naknadu plaće za to vrijeme od Općine Tovarnik.

 **Članak 3.**

Dobrovoljni vatrogasci koji nisu u radnom odnosu, kad sudjeluju u vatrogasnim intervencijama, imaju pravo na naknadu od Općine Tovarnik.

  **Članak 4.**

Naknadu plaće i naknade dobrovoljnim vatrogascima iz članka 1.,2. i 3. ove Odluke, za sudjelovanje u vatrogasnim intervencijama, Općina Tovarnik dužna je platiti za sve vatrogasne intervencije na području Općine Tovarnik.

Zapovjednik ili voditelj vatrogasne intervencije vodi brigu da policija unese u zapisnik sudjelovanje vatrogasne postrojbe na osiguranju i sanaciji mjesta nezgode. Isto tako je dužan pokupiti sve podatke o sudionicima u nezgodi kako bi postupak naknade troškova intervencije bio ubrzan.

 **Članak 5**

Visina naknade po članku 1., 2. i 3. ove Odluke je 200,00 kn ( dvije stotine kuna)

 **Članak 6.**

Pravne osobe vatrogasnih postrojbi koje su sudjelovale u intervenciji i spašavanju ljudi i imovine ugroženih nastalim događajem izvan svog područja djelovanja imaju pravo na naknadu materijalnih troškova i štete koje su pri tome imale sukladno jedinstvenom cjeniku za obračun troškova vatrogasnih intervencija usvojen od strane Hrvatske vatrogasne zajednice.

Troškove i naknadu štete podmiruje Općina na čijem je području obavljena intervencija.

 **Članak 7**

Ova Odluka dostavit će se Dobrovoljnim vatrogasnim društvima Općine Tovarnik.

 **Članak 8.**

Ova odluka stupa na snagu osmog dana od objave u „Službenom vjesniku“ Vukovarsko-srijemske županije.

 **NAČELNICA OPĆINE TOVARNIK**

 **Ruža V. Šijaković, oec.**